OpenLLM-France/wikimedia huggingface dataset:
# Quist

Un quist és una bossa tancada amb una membrana pròpia que es desenvolupa anormalment en una cavitat o estructura del cos. Poden produir-se com a resultat d'un error en el desenvolupament embrionari durant l'embaràs. Tanmateix, de vegades apareixen de manera espontània sense causa aparent. Els quists poden ser perillosos sovint a causa dels efectes negatius que poden tenir sobre els teixits biològics. Poden contenir aire, fluixos o material semisòlid. Un pseudoquist no té membrana.
Un quist també pot ser un sac que tanqui un organisme durant un període de dormància, com és el cas de certs paràsits.
La fibrosi quística és un exemple de malaltia genètica on els quists es desenvolupen al teixit pulmonar i alliberen mucus als pulmons, fet que redueix la capacitat pulmonar i provoca tos crònica.
Alguns quists són neoplàstics i, per tant, s'anomenen neoplàsies quístiques. Molts tipus de quists no són neoplàstics; alguns són displàstics o metaplàstics. Els pseudoquists són similars als quists ja que tenen un sac ple de fluid, però no tenen un revestiment epitelial.

## Ubicacions

Els quists poden aparèixer a qualsevol lloc del cos. Però els més comuns són els següents:

### Aparell genital femení

* Quist ovàric
* Quist de la trompa de Fal·lopi
* Quist de Bartholin

### Aparell genital masculí

* Quist d'epidídim

### Cap i coll

* Quist tiroglòs
* Quist de les cordes vocals

### Cutani i subcutani

* Quist pilonidal
* Quist sebaci
* Quist mucoide digital

### Tòrax

* Quist bronquial
* Quist mamari

### Abdomen

* Quist renal

### Sistema nerviós central

* Quist aracnoidal
* Quist de Tarlov

### Sistema musculoesquelètic

* Quist de Baker
* Quist mucoide digital
# La Pòpia (Falset)

La Pòpia és una muntanya de 671 metres que es troba entre els municipis de Falset i Pradell de la Teixeta, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Fairfax (Vermont)

Fairfax és una població dels Estats Units a l'estat de Vermont. Segons el cens del 2000 tenia 3.765 habitants.

## Demografia

Segons el cens del 2000, Fairfax tenia 3.765 habitants, 1.222 habitatges, i 966 famílies. La densitat de població era de 36,2 habitants per km².
Dels 1.222 habitatges en un 44,6% hi vivien nens de menys de 18 anys, en un 68,8% hi vivien parelles casades, en un 5,8% dones solteres, i en un 20,9% no eren unitats familiars. En el 14,8% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,2.
Per edats la població es repartia de la següent manera: un 29% tenia menys de 18 anys, un 7% entre 18 i 24, un 38,8% entre 25 i 44, un 19,8% de 45 a 60 i un 5,5% 65 anys o més.
L'edat mediana era de 34 anys. Per cada 100 dones de 18 o més anys hi havia 121,7 homes.
La renda mediana per habitatge era de 51.769 $ i la renda mediana per família de 55.074 $. Els homes tenien una renda mediana de 34.971 $ mentre que les dones 26.362 $. La renda per capita de la població era de 18.632 $. Entorn del 2,7% de les famílies i el 4,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairfax». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Fairfax». American Fact Finder. Oficina del Cens dels Estats Units, 12-01-2010.
# Koúros d'Anàvissos

El Koúros d'Anavissos o Koúros de Kroisos és un Curos de marbre blanc descobert a Anavyssos, a l'Àtica, que feia les funcions d'una làpida per una tomba d'un jove guerrer mort anomenat Κροῖσος (Kroisos). L'escultura sembla avançar cap endavant i mostra el típic somriure arcaic. Porta una inscripció a la base que diu:
| « | "Atureu-vos i ploreu davant de la tomba de Kroisos mort, a qui Ares, furiós, un dia va destruir lluitant a la primera línia". | » |
Està datada cap al 530 aC i té una mida d'un metre noranta-cinc d'alçada. Hi ha actualment un debat sobre si els Curos representaven persones concretes o bé eren representacions genèriques d'arquetips idealitzats que no representen al personatge mencionat, i que per tant són representacions simbòliques no naturalistes per mostrar l'ideal del guerrer masculí ἐν προμάχοις, "a la primera línia" (de la falange) al camp de batalla. Ara el Koúros d'Anavissos està exposat al Museu Arqueològic Nacional d'Atenes. És d'autor desconegut.

## Referències

* ↑ Stewart, Andrew. «Sources». One hundred greek sculptors: their careers and extant works. Nova York: Yale University Press, 1990. [Consulta: 24-V-2020].
* ↑ True, Marion «The Getty Kouros: Background on the Problem». The Getty Kouros Colloquium. J. Paul Getty Museum [Malibu, Calif.], 1993, pàg. 13.
# Club Deportivo Cajamadrid (bàsquet)

La secció de bàsquet del Club Deportivo Cajamadrid fou un club de basquetbol espanyol de la ciutat d'Alcalá de Henares. A més del basquetbol, el club tenia secció d'handbol i un equip ciclista amateur.
Va ser fundat l'any 1979 per la Caja de Ahorros y Monte de Piedad de Madrid. Aquesta va adquirir els drets federatius del col·legi San Viator, que havia pujat a tercera divisió. La seva millor època fou a meitat dels anys vuitanta, quan jugà a la Lliga ACB, de 1983 a 1986.
L'any 1991 Caja Madrid deixà de patrocinar el club i aquest desaparegué. En el seu lloc nasqué el Club Juventud Alcalá.

## Trajectòria
### Lliga espanyola

* 1980-81 Segona Divisió: 1 i ascens
* 1981-82 Primera B: 7
* 1982-83 Primera B: 1 i ascens
* 1983-84 Lliga ACB: 5
* 1984-85 Lliga ACB: 13
* 1985-86 Lliga ACB: 14 i descens
* 1986-87 Primera B
* 1987-88 Primera B
* 1988-89 Primera B
* 1989-90 Primera B
* 1990-91 Primera B

### Competicions europees

* 1984-85 Copa Korac: Eliminat a la lligueta de Quarts de Final

## Jugadors destacats

* José Manuel Beirán
* José Luis Llorente
* Juan Antonio Orenga
* Wayne Brabender

## Referències

* ↑ «Perfil». ACB.com. Arxivat de l'original el 2016-03-05. [Consulta: 1r febrer 2022].
* ↑ «Juventud Alcalá: varias historias, un mismo club». FBM.es. [Consulta: 1r febrer 2022].
# Assembleia da Mocidade Independentista

Assembleia da Mocidade Independentista (en català Assemblea de la Joventut Independentista, AMI) fou una organització política independentista d'esquerres de Galícia formada per simpatitzants joves del partit Nós-Unidade Popular. L'AMI es va fundar en 1993 com a organització juvenil de la Assembleia do Povo Unido però va seguir mantenint la seva estructura quan aquella es va dissoldre en 1995. Participaren del Processo Espiral que culminà amb la fundació el 2001 de Nós-Unidade Popular, organització de la que es desvincularen el 2005.
En 2014, després de més de dues dècades d'existència, anuncià la seua autodissolució pel moment de "canvi de cicle", mitjançant un comunicat difós al seu web.
A les últimes eleccions han demanat el vot per a Nós-Unidade Popular que ha tingut aproximadament uns 1.700 vots. Diversos dels seus militants van ser detinguts per la policia acusats d'actes de terrorisme. Dos dels membres més destacats de AMI (Xiana Rodriguez i Uxio Caamanho) van ser traslladats respectivament a les presons d'Àvila i de Cadis, ja que el 24 de juliol de 2005, just un dia abans del dia de la pàtria gallega van col·locar un artefacte explosiu en la seu de Caixa Galícia a Santiago de Compostel·la. Aquest últim ha intentat escapar-se de la presó on però el seu intent ha estat frustrat per la policia nacional.

## Vegeu també

* Nacionalisme gallec

## Referències

* ↑ «"Cambio de ciclo e disoluçom da AMI"» (en portuguès), 30-09-2014. Arxivat de l'original el 2014-10-02. [Consulta: 30 setembre 2014].

## Enllaços externs

* Pàgina de l'AMI Arxivat 2018-08-09 a Wayback Machine.
# La gata

«La gata» té aquests significats:

## Sobrenom

* Gastón Fernández, futbolista argentí sobrenomenat "la gata Fernández".

## Cinema i televisió

* La gata (1947), pel·lícula argentina dirigida per Mario Soffici.
* La gata (1956), pel·lícula espanyola dirigida per Margarita Alexandre i Rafael María Torrecilla.
* La gata (1968), telenovel·la veneçolana produïda per Cadena Venezolana de Televisión.
* La gata (1970), telenovel·la mexicana produïda per Televisa.
* La gata (1973), pel·lícula televisiva estatunidenca dirigida per Curtis Harrington.
* La gata (2014), telenovel·la mexicana produïda per Televisa.
# Open de Moselle 2011

El Torneig de Metz 2011, oficialment conegut com a Open de Moselle 2011, és un esdeveniment de tennis masculí disputat sobre pista dura que pertany a les sèries 250 de l'ATP. La 9a edició del torneig es va celebrar entre el 17 i el 25 de setembre del 2011 a l'Arènes de Metz, França.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | J-W. Tsonga | 6 | 6 | |
| | M. Rodrigues | 3 | 4 | | 1 | J-W. Tsonga | 4 | 6 | 7 |
| | N. Mahut | 3 | 7 | 6 | | N. Mahut | 6 | 3 | 5 |
| WC | A. Clément | 6 | 5 | 3 | | | | | | 1 | J-W. Tsonga | 6 | 6 |
| 3 | A. Dolhopòlov | 6⁵ | 7 | 6 | | | | | | 3 | A. Dolhopòlov | 4 | 4 |
| | M. Bagdatís | 7 | 5 | 3 | 3 | A. Dolhopòlov | 6 | 1 | | | | | |
| | Í. Kunitsin | 4 | 2 | | 6 | X. Malisse | 3 | 0 | r | | | | |
| 6 | X. Malisse | 6 | 6 | | | | | | | | | | | 1 | J-W. Tsonga | 6 | 6$^4$ | 6 |
| 7 | P. Kohlschreiber | 4 | 5 | | | | | | | | | | | 4 | I. Ljubičić | 3 | 7 | 3 |
| | I. Sijsling | 6 | 7 | | | I. Sijsling | 4 | 3 | | | | | |
| Q | N. Renavand | 5 | 5 | | 4 | I. Ljubičić | 6 | 6 | | | | | |
| 4 | I. Ljubičić | 7 | 7 | | | | | | | 4 | I. Ljubičić | 7 | 7 |
| 8 | G. Müller | 7 | 6 | | | | | | | 8 | G. Müller | 6$^3$ | 6⁵ |
| WC | B. Paire | 6⁵ | 4 | | 8 | G. Müller | 6 | 6 | | | | | |
| | O. Rochus | 2 | 1 | | 2 | R. Gasquet | 3 | 4 | |
| 2 | R. Gasquet | 6 | 6 | | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Christopher Kas Alexander Peya | 1 | 6$^3$ | |
| WC | Kenny de Schepper Arnaud Clément | 6 | 7 | | WC | Kenny de Schepper Arnaud Clément | 4 | 3 | |
| WC | Pierre-Hugues Herbert Nicolas Renavand | 6 | 3 | [5] | | Jamie Murray André Sá | 6 | 6 | |
| | Jamie Murray André Sá | 3 | 6 | [10] | | | | | | | Jamie Murray André Sá | 6 | 7 |
| | Adil Shamasdin Igor Zelenay | 4 | 5 | | | | | | | 2 | Lukáš Dlouhý Marcelo Melo | 4 | 6$^7$ |
| 4 | Colin Fleming Ross Hutchins | 6 | 7 | | 4 | Colin Fleming Ross Hutchins | 6 | 4 | [6] |
| | Michael Kohlmann Alexander Waske | 6⁵ | 4 | | 2 | Lukáš Dlouhý Marcelo Melo | 1 | 6 | [10] |
| 2 | Lukáš Dlouhý Marcelo Melo | 7 | 6 | | | | | | |

## Enllaços externs

* Quadre individual masculí PDF
* Quadre doble masculí PDF
Metz :
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023 :
ATP World Tour 2011
< 2010
2012 > :
ATP World Tour Finals, Londres :
# Club Deportivo Burela Fútbol Sala

El Club Deportivo Burela Fútbol Sala, conegut per motius de patrocini com Pescados Rubén Barela FS, és un club de futbol sala gallec de la ciutat de Burela, que juga a la Segona Divisió de la Lliga espanyola de futbol sala.
Juga els seus partits com a local al Municipal de Vista Alegre.
La temporada 2012/13 debutà a la Divisió d'Honor i la temporada 2013/14 jugà els playoffs pel títol com a setè classificat. La temporada 2016/17 va descendir de categoria.

## Trajectòria

* Temporades a Divisió d'Honor: 5
* Temporades a Divisió de Plata: 10
* Temporades a Primera Nacional A: 1

## Enllaços externs

* Web oficial del Burela FS
# Teng Xiu

    En aquest nom xinès, el cognom és Teng.
Teng Xiu :
| Xinès tradicional: | Xinès tradicional: | 滕脩 |
| Xinès simplificat: | Xinès simplificat: | 滕修 |
| Mandarí |
| Mandarí | Pinyin: | Téng Xiū |
Teng Xiu (mort el 288 EC), nom estilitzat Xianxian (顯先), va ser un ministre Wu Oriental durant el període dels tardans Tres Regnes de la història xinesa. Teng va servir com el Ministre d'Exteriors. En el 279, l'emperador de Wu Oriental Sun Hao va preguntar a Teng sobre com respondre a una invasió de la Dinastia Jin.
Teng Xiu era originari de Xi E a Nanyang. Ell serví al govern de Wu com general i comandant. Se li va atorgar el títol de Marquès de Xi E. En l'època de Sun Hao ell va reemplaçar a Xiong Mu com l'Inspector de Guangzhou. Quan va anar a encarregar-se dels assumptes allí, hi va trobar-se amb un comandant corrupte, Guo Ma, el qual estava causant problemes. Hao va empentar Xiu a fer servir el seu poder i bondat per fer front a la situació. Va ser nomenat Cap Controlador dels afers militars de Guangzhou i també fet General que Guarda el Sud.
Ell encara no havia controlat la situació quan Jin va emprendre una campanya contra Wu. Aleshores en va dirigir la seva força cap a Nan. Quan arribà a Baqiu, Hao ja s'havia rendit. Va plorar després quan li va donar a Lu Feng el rang d'Inspector de Guangzhou i a Wang Yi el de Gran Administrador de Cang Wu, lliurant el seu segell.
Hi va haver una ordre imperial per Teng Xiu de servir com a General que Pacifica el Sud, Governador de Guangzhou, i se li atorgà el títol de Marquès de Wudang. Teng Xiu aconseguí manejar els assumptes de la província. Ell va restar al sud durant molts anys i es va encarregar dels bàrbars de la frontera. En el 9è any de Tai Kang (el 288 EC), Xiu va faltar. Es va demanar que l'enterressen en el capitoli. L'emperador pensà que això era una gran idea i va prescindir d'1 qing de terra per la tomba. Xiu va rebre un títol pòstum.

## Vegeu també

* Llista de persones dels Tres Regnes

## Anotacions

* ↑ Aprox. 6.7 hectàrees o 100 mu

## Referències

* Llibre de Jin (Jin Shu)
# Jorge Ciro Fucile Perdomo

Jorge Ciro Fucile Perdomo (Montevideo, 19 de novembre de 1984) és un futbolista internacional uruguaià que juga al FC Porto.

## Trajectòria esportiva

Fucile va començar la seva trajectòria al Liverpool Fútbol Club de Montevideo. El 31 d'agost de 2006 va ser transferit al Porto per jugar una temporada en aquest club portuguès. Els bons resultats durant aquesta temporada van fer que el Porto signés un contracte de cinc anys.
Amb la selecció de futbol de l'Uruguai va fer el seu primer partit el 24 de maig de 2006 durant un amistós 2-0 contra Romania a Los Angeles. Va ser convocat per Óscar Washington Tabárez per jugar a la Copa Amèrica de futbol 2007 a Veneçuela, on la Celeste va quedar quarta.
De nou convocat per Tabárez, Fucile va jugar cinc partits a la Copa del Món de futbol 2010 a Sud-àfrica, incloent-hi els partits de vuitens i quarts de final contra les seleccions de Corea del Sud i de Ghana, respectivament. Finalment, Fucile no va participar en la Copa Amèrica de futbol 2011.
El 31 de maig de 2014 va entrar a la llista definitiva de seleccionats per disputar la Copa del Món de Futbol de 2014 al Brasil.

## Referències

* ↑ Brazil reach Copa America final; BBC Sport, 11 de juliol de 2007 (anglès)
* ↑ FIFA. «Perfil de Jorge Fucile» (en anglès). Arxivat de l'original el 2012-11-10. [Consulta: 13 setembre 2011].
* ↑ «Plantel definitivo para Brasil 2014» (en castellà). auf.org.uy, 31-05-2014. Arxivat de l'original el 2014-05-31. [Consulta: 17 juny 2014].

## Enllaços externs

* Estadístiques a ForaDeJogo (portuguès)
# Argantzun

Argantzun (en castellà i oficialment, La Puebla de Arganzón) és un municipi de la província de Burgos el qual juntament amb el municipi de Comtat de Treviño forma l'enclavament de Treviño, ja que es troba envoltat per la província d'Àlaba. La superfície del municipi és de 18,87 km² amb una població de 457 habitants
El municipi està format per dos nuclis de població, el d'Argantzun (el més important) i el de Villanueva de la Oca, un petit nucli de caràcter rural.
Al seu territori es va desenvolupar la batalla de Conchas de Arganzón el 801. Argantzun sorgeix com refundació de l'antic nucli d'Arganzón, que ja apareix citat l'any 871 i que va desaparèixer a mitjans del segle xviii. Argantzun es fundà al final del segle xii en el context de les lluites frontereres entre Castella i Navarra, obtenint fur de població atorgat per Alfons VIII de Castella en l'any 1191.
Gran part del seu traçat medieval, en forma de barca que s'estira de nord a sud roman encara avui, tanmateix noves urbanitzacions han fet créixer la seva mida i població en els darrers anys.
Actualment la majoria de la població i dels seus representanta polítics opten per la integració a la Comunitat autònoma del País Basc, però l'estatut d'autonomia de Castella i Lleó no deixa en mans dels dos municipis de l'enclavament la decisió sobre aquest punt.

## Demografia

Evolució demogràfica :
| 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2006 |
| 621 | 622 | 625 | 680 | 636 | 617 | 613 | 568 | 506 | 501 | 232 | 404 | 460 |

## Referències

* ↑ Nom en basc a Euskaltzaindia (basc)

## Enllaços externs

* Argantzun - Lloc web oficial
# Lacus Solitudinis

El Lacus Solitudinis (en llatí, "Llac de la Solitud") és una petita mar lunar situada en la cara oculta de la Lluna. Les coordenades selenogràfiques del centre del llac són 27.8° Sud, 104.3° Est, i el seu diàmetre envolupant és de 139 km.
Posseeix una silueta arquejada, amb el costat còncau orientat al nord-oest. La vora oriental és relativament continua, mentre que la de l'oest és més irregular, interrompuda per petits cràters.
Al nord-oest de l'extrem nord del llac apareix el petit cràter Bowditch, un impacte inundat de lava, encara que no està directament connectat al Lacus Solitudinis. El cràter erosionat Titius jeu al nord-oest de l'extrem occidental, i en el costat sud es troba el cràter satèl·lit Parkhurst Y, amb el mateix cràter Parkhurst situat més al sud-est.

## Denominació

El nom del llac va ser adoptat per la Unió Astronòmica Internacional en 1976.

## Vegeu també

* Llista de mars lunars
* Geologia de la Lluna
* Selenografia

## Referències

* ↑ "Lacus Solitudinis". Gazetteer of Planetary Nomenclature. USGS Astrogeology Research Program. (anglès)

## Enllaços externs

* «Digital Lunar Orbiter Photographic Atles of the Moon» (en anglès). [Consulta: 7 juliol 2018].
* «LROC :: QuickMap - Targeting Mapa LROC» (en anglès). [Consulta: 7 juliol 2018].
# Afanàssievka (Saràtov)

* Per a altres significats, vegeu «Afanàssievka».
Afanàssievka (en rus: Афанасьевка) és un poble de l'óblast de Saràtov, a Rússia, segons el cens del 2010 tenia 41 habitants. Pertany al districte municipal de Voskressénskoie.

## Referències

* ↑ И. Козловский. «Березняки – село в Воскресенском районе». Большая Саратовская Энциклопедия, 2020. Arxivat de l'original el 2020-10-26. [Consulta: 21 octubre 2020].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 21 octubre 2020].
# Temburongia

Temburongia és un gènere de plantes de la família de les poàcies, ordre poals, subclasse Liliidae, classe Liliòpsid, divisió Magnoliophyta. Aquest gènere de canyes de bambús és originari d'Àsia, de rizoma leptomorf;

## Taxonomia

* Temburongia simplex
* etc.
# Jordi Galí Camprubí

Jordi Galí Camprubí (Barcelona, 1944) és un Interiorista català. Va estudiar arquitectura tècnica a Barcelona i va començar la seva tasca professional col·laborant amb el seu pare, el també interiorista Jordi Galí Figueres. El 1965 va participar en la constitució de l'empresa familiar G-3 aportant alguns dissenys. El 1972 va establir el seu propi estudi d'interiorisme des d'on ha realitzat projectes per a comerços, restaurants i oficines de Barcelona. Ha dissenyat algunes col·leccions de mobiliari.
Entre els seus dissenys cal destacar el tamboret Freedom (1966), les cadires de plàstic produïdes per G-3 i el tamboret premiat als Delta ADI FAD l'any 1966.

## Referències

* ↑ «Tamboret Freedom». [Consulta: 13 setembre 2021].
* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 15 abril 2012].
* ↑ «Tamboret. Premi Delta ADI FAD 1966». [Consulta: 13 juny 2021].

## Enllaços externs

* Fitxa Arxivat 2012-11-27 a Wayback Machine. a la col·lecció de disseny industrial del Disseny Hub Barcelona
# La Salle-et-Chapelle-Aubry

La Salle-et-Chapelle-Aubry és un municipi francès situat al departament de Maine i Loira i a la regió de País del Loira. L'any 2007 tenia 1.206 habitants.

## Demografia
### Població

El 2017 la població de fet de La Salle-et-Chapelle-Aubry era de 1.331 persones.
Habitants censats

## Referències

* Résumé statistique Fitxa resum de dades estadístiques de La Salle-et-Chapelle-Aubry a l'INSEE.
* Évolution et structure de la population Fitxa amb el detall de dades de La Salle-et-Chapelle-Aubry a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Felipe Bigarny

Felipe Bigarny, nomenat també com Felipe Vigarny, Felipe Biguerny o Felipe de Borgonya, anomenat el Borgonyó (Langres, Borgonya c. 1475 - Toledo, 10 de novembre de 1542) és considerat un dels més insignes escultors del renaixement espanyol. Va presentar alguns projectes com a arquitecte.
En les seves obres hi havia trets flamencs, borgonys i renaixentistes italians. Va aconseguir un gran prestigi amb les moltes obres que va realitzar fora de Burgos i es va convertir en el mestre d'escultura i talla de la Catedral de Burgos. També va estar molt present en moltes de les obres més importants de la Corona de Castella com el cadirat del cor de la catedral de Toledo y el retaule Major para la mateixa catedral, de manera que va arribar a treballar amb diversos tallers simultàniament, el que li va proporcionar una bona posició socioeconòmica. Signava amb el seu nom italianitzat Philipus Biguerny
És autor del retaule de la capella del Conestable (1523-26), a la catedral de Burgos, en col·laboració amb Diego de Siloé, del retaule del Davallament, de la catedral de Toledo (1524-27).

## Referències

* 1 2 «Felipe Bigarny». Gran Enciclopèdia Catalana. Barcelona: Grup Enciclopèdia Catalana.
# Cashion

Cashion és un poble dels Estats Units a l'estat d'Oklahoma. Segons el cens del 2000 tenia 635 habitants.

## Demografia

Segons el cens del 2000, Cashion tenia 635 habitants, 238 habitatges, i 177 famílies. La densitat de població era de 222,9 habitants per km².
Dels 238 habitatges en un 45% hi vivien nens de menys de 18 anys, en un 55,5% hi vivien parelles casades, en un 12,2% dones solteres, i en un 25,6% no eren unitats familiars. En el 24,8% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,18.
Per edats la població es repartia de la següent manera: un 32,1% tenia menys de 18 anys, un 6,8% entre 18 i 24, un 29% entre 25 i 44, un 21,3% de 45 a 60 i un 10,9% 65 anys o més.
L'edat mediana era de 35 anys. Per cada 100 dones de 18 o més anys hi havia 93,3 homes.
La renda mediana per habitatge era de 37.500 $ i la renda mediana per família de 44.844 $. Els homes tenien una renda mediana de 31.012 $ mentre que les dones 25.729 $. La renda per capita de la població era de 16.513 $. Entorn de l'11,4% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cashion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Cashion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].